hu hu hu hu hu hu hu hu hbs_lat hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu id hu hu hu hu hu hu en en hu hu hu
Aranytíz | Mi, magyarok: A TANÁR
Utoljára módosítva: 16 September 2022 13:48
Orosz Tamás testnevelő tanár portréja
Magyarság Háza Filmklub, Varga Zoltán filmje (Magyarország)
2020-ban Az év tanára díjat Orosz Tamás, a nyíregyházi Wesselényi Miklós Technikum és Szakképző Iskola testnevelés szakos pedagógusa kapta. Nagyon büszke rá, hogy saját diákjai jelölték erre a megtisztelő címre.
A járvány ideje alatt megváltozott a tanárok és a diákok napi rutinja. Digitális formában nehezebb kontrollálni a tanulókat. Ugyanakkor szürreális élmény volt bemenni a teljesen kihalt óriási iskolaépületbe, amikor például érettségi felkészítőt tartott. Nagyon örült, amikor újra benépesült az intézmény és végre élőben is megmozgathatta a gyerekeket.
Először, amikor egy új csoporttal találkozik, mindig tisztázza a szabályokat. Szigorú tanár, mondják a diákjai, de kiszámítható és biztonságot nyújt. Azt mondja, egy tanárnak foglalkoznia kell akkor is a diákjai problémáival, ha esetleg neki sokkal nagyobb gondjai vannak. Diákjai szerint mindenféle ügyekben próbál nekik segíteni, akár magánéleti problémáikkal is fordulhatnak hozzá.
Szereti a szabadtéri edzést, rendszeresen látogatja a kondiparkokat. Azt mondja, nem ideges típus, és ki is mozogja magából a feszültséget.
Szerető családban nőtt fel, jó gyerekkora volt. Másfél évvel idősebb bátyjával mindig együtt rúgták a labdát, bicikliztek, kishúgukra együtt vigyáztak. Családja összetartó, és olyan mintát nyújtott, ami a későbbiekben követendő lesz a számára. Egykori tanárai a nyíregyházi Eötvös József Gimnáziumban nagyon jó képességű, tisztelettudó diákként emlékeznek rá. Nyolcadikos korában focista, esetleg újságíró szeretett volna lenni.
Először Mezőladányban tanított, ahol rengeteg hátrányos és halmozottan hátrányos helyzetű diákkal találkozott, akiktől nagyon sok szeretetet kapott. Egykori kollégái szerint Tamás a problémás tanulókkal is megtalálta a hangot, ami a legnehezebb pedagógiai feladatok közé tartozik. Ott tanulta meg, hogy hihetetlen értékek rejtőznek a gyerekekben, olyanok, amelyekről gyakran ők maguk sem tudnak, mert senki nem hívja fel rá a figyelmüket. Azt mondja, csak azok menjenek a pedagógus pályára, akik szeretik a gyerekeket, és mindegyik tanulóból ki akarják hozni a maximumot.
A belépés ingyenes. Előzetes regisztráció: regisztracio@magyarsaghaza.info
A regisztráció a Magyarság Háza elfogadó válaszlevelével aktiválódik, kérjük, a kezdési időpont előtt tíz perccel foglalják el helyeiket. Nem regisztrált vendégeinknek a fennmaradó szabad helyek függvényében tudunk helyet biztosítani.
Mi, magyarok: A LÁNGOSOS EMBER
Mi, magyarok: SZALAD VELE A VILÁG
Mi, magyarok: KÖNYV KÉP SZÍNPAD SZÓ
Mi, magyarok: NEM MINDENKI ÉL
Telefon: +36 1 354 - 3400
Csak készpénzes fizetésre van lehetőség!
Kövess minket a Facebookon is!
Copyright ©2022 Aranytíz Minden jog fenntartva! | 3.80